ZEN ลดเป้ายอดขายปีนี้เหลือโต 5-10% เซ่นพิษโควิด-19 ฉุดตัวเลข 2 เดือนแรกวูบ 20%
ZEN ลดเป้ายอดขายปีนี้เหลือโต 5-10% จากเดิมคาดโต 15-20% เซ่นพิษโควิด-19 ฉุดตัวเลข 2 เดือนแรกวูบ 20% พร้อมหั่นงบลงทุนเป็น 80 ลบ. จากเดิม 200 ลบ.
ZEN ลดเป้ายอดขายปีนี้เหลือโต 5-10% จากเดิมคาดโต 15-20% เซ่นพิษโควิด-19 ฉุดตัวเลข 2 เดือนแรกวูบ 20% พร้อมหั่นงบลงทุนเป็น 80 ลบ. จากเดิม 200 ลบ.
16 มี.ค. 2563

นายบุญยง ตันสกุล ประธานเจ้าหน้าที่บริหาร บริษัท เซ็น คอร์ปอเรชั่น กรุ๊ป จำกัด (มหาชน) หรือ ZEN เปิดเผยว่า จากสถานการณ์การแพร่ระบาดเชื้อไวรัสโควิด-19 ทำให้ผู้บริโภคไม่กล้าออกมาทานข้าวในร้านอาหาร ระมัดระวังการใช้ชีวิตนอกบ้าน ประกอบกับนักท่องเที่ยวต่างชาติลดลงกระทบกับร้านอาหาร โดยเฉพาะร้านอาหารในศูนย์การค้า  บริษัทจึงลดเป้าหมายยอดขายปีนี้เหลือเติบโต 5-10% จากเดิมคาดเติบโต 15-20%  หลังยอดขายในช่วง 2 เดือนแรกลดลง 20%
พร้อมกันนี้ได้ลดงบการลงทุนเป็น 80 ล้านบาท จากเดิมตั้งไว้ 200 ล้านบาท ขยายสาขาเหลือ 40 สาขาจากเดิม 80 สาขา โดยเป็นการเพิ่มร้านอาหารแบรนด์ “เขียง” เป็นหลักจำนวน 30 สาขา และปรับปรุงสาขาร้านเดิม 8 สาขา แบรนด์ ZEN, AKA,On the table ดังนั้น ในปีนี้จำนวนสาขาจะเพิ่มเป็น 390 สาขา จากปีก่อนมี 350 สาขา
ทั้งนี้ คาดว่ากำไรสุทธิปีนี้น่าจะมากกว่าปีก่อนราว 4-5% จากปีก่อนที่มีกำไรสุทธิ 106 ล้านบาท โดยเน้นการควบคุมต้นทุน ซึ่งหลัก ๆ ต้นทุนวัตถุดิบมีสัดส่วน 35-40% ต้นทุนค่าเช่าร้าน 10-20% ที่ได้รับการลดค่าเช่า ต้นทุนแรงงาน 20-30% ที่พนักงานสามารถเข้ามาช่วยร้านที่ทำหลายแบรนด์
“วันนี้เรามา review เชื่อว่าโต 5-10%ไม่ถึงกับติดลบ เรามอง best case ว่าจะกระทบ 6 เดือน แต่เรามอง worst case กระทบ 1 ปี ก็จะมา review ใหม่กลางปี”